Celulaza
Celulaza je enzim koji katalizira razgradnju celuloze na jednostavnije ugljikohidrate. To je biloje bilo koji od nekoliko enzima koje uglavnom proizvode gljive, bakterije, i protozoe kao katalizatore celulolize, tj. razlaganja celuloze i nekih srodnih polisaharida. Ustvri, Hidrolizira 1,4-β-D -glukozidne veze u celulozi, hemicelulozi, liheninu i β-D-glukana iz žitarica. Celulaza razgrađuje celulozne molekule u monosaharide ("jednostavni šećeri"), kao što su β-glukoza ili kraće polisaharide i oligosaharide. Ime se također koristi i za bilo koju prirodnu mješavinu ili kompleks raznih takvih enzima, koji djeluju sinergistički, serijski ili u razgradnji celuloznih materijala. Zato to može biti jedan od slijedećih enzima: endo-1,4-β-D-glukanaza, β-1,4-glukanaza, β-1,4-endoglukanska hidrolaza, celulaza A, celulozin AP, endoglukanaza D, alkalna celulaza, celulaza A 3, celudekstrinaza, 9.5 celulaza, avicelaza, pancelaza SS, 1,4-(1,3, 1,4)-β-D-glukan 4-glukanohidrolaza, (enzimi sa sistematskim imenom 4-β-D-glukan 4-glukanohidrolaza). Ovaj enzim katalizira hemijsku reakciju: endohidroliza (1->4)-β-D-glukozidine veze u celulozi, liheninu i β-D-glukana. Hidrolizira i 1,4-veze β-D-glukanâ koji također sadrže 1,3-veze.